Төсөл

**МОНГОЛ УЛСЫН ХУУЛЬ**

2017 оны ... дугаар Улаанбаатар

сарын ...-ны өдөр хот

**ЭРҮҮЛ МЭНДИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Эрүүл мэндийн тухай хуульд доор дурдсан агуулгатай дараахь зүйл, заалт нэмсүгэй:

**1/20 дугаар зүйлийн 20.2.8, 20.2.9 дэх заалт:**

“20.2.8.Монгол Улсын иргэнийг хуульд заасны дагуу хорт хавдрыг эрт илрүүлэх үзлэг, шинжилгээ, оношилгоонд хамруулах;

 20.2.9.хорт хавдрыг эрт илрүүлэх үзлэг, шинжилгээ, оношилгооны мэдээ, тайланг жил бүр гаргаж, холбогдох байгууллагыг шаардлагатай мэдээллээр хангах.”

 **2/24 дүгээр зүйлийн 24.6.10 дахь заалт:**

“24.6.10.хорт хавдрыг эрт илрүүлэх үзлэг, шинжилгээ, оношилгоог зохион байгуулах, сургалт, сурталчилгаа, мэдээллийн болон дуудах, эргэн дуудах зардал.”

**3/351 дүгээр зүйл:**

“**351 дүгээр зүйл.Хорт хавдрыг эрт илрүүлэх үзлэг,**

 **шинжилгээ, оношилгоо**

351.1.Монгол Улсын иргэнийг хорт хавдрыг эрт илрүүлэх дараахь үзлэг, шинжилгээнд хамруулна:

351.1.1.дөч, түүнээс дээш насны, элэгний В, С вирус тээгч, элэгний архаг үрэвсэл, хатууралтай иргэнийг элэгний хорт хавдрыг эрт илрүүлэх үзлэг, шинжилгээнд жилд 1-2 удаа;

351.1.2.дөч, түүнээс дээш насны иргэнийг ходоод, улаан хоолойн хорт хавдрыг эрт илрүүлэх үзлэг, шинжилгээнд жилд 1 удаа;

351.1.3.гучаас жаран насны эмэгтэйг умайн хүзүү, хөхний хорт хавдрыг эрт илрүүлэх үзлэг, шинжилгээнд 3 жилд 1 удаа;

351.1.4.тавь, түүнээс дээш насны иргэнийг уушигний хорт хавдрыг эрт илрүүлэх үзлэг, шинжилгээнд жилд 1 удаа;

351.1.5.тавь, түүнээс дээш насны иргэнийг бүдүүн, шулуун гэдэсний хорт хавдрыг эрт илрүүлэх үзлэг, шинжилгээнд хоёр жилд 1 удаа.

351.2.Эрүүл мэндийн асуудал эрхэлсэн төрийн захиргааны төв байгууллага хорт хавдрыг эрт илрүүлэх үзлэг, шинжилгээний хөтөлбөр баталж, хэрэгжилтэд хяналт тавина.

 351.3.Энэ хуулийн 351.1-д заасан үзлэг, шинжилгээний зардлыг Эрүүл мэндийн даатгалын сан хариуцах ба уг үзлэг, шинжилгээнд товлосон хугацаанд хамрагдаагүй иргэн дараагийн эрт илрүүлгийн үзлэг, шинжилгээний болон нарийн оношилгооны зардлыг өөрөө хариуцна.”

 **4/43 дугаар зүйлийн 43.2.10 дахь заалт:**

 “43.2.10.энэ хуулийн 351.1-д заасан хорт хавдрыг эрт илрүүлэх үзлэг, шинжилгээ, оношилгоонд товлолт хугацаанд хамрагдах.”

**2 дугаар зүйл.**Эрүүл мэндийн тухай хуулийн 20 дугаар зүйлийн 20.2.8 дахь заалтын дугаарыг “20.2.10” гэж өөрчилсүгэй.

 **3 дугаар зүйл.**Энэ хуулийг 2019 оны 01 дүгээр сарын 01-ний өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2017 оны ... дугаар Улаанбаатар

сарын ...-ны өдөр хот

**ЭРҮҮЛ МЭНДИЙН ДААТГАЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Эрүүл мэндийн даатгалын тухай хуульд доор дурдсан агуулгатай хэсэг, заалт нэмсүгэй:

 **1/9 дүгээр зүйлийн 9.1.13 дахь заалт:**

 “9.1.13.хорт хавдрыг эрт илрүүлэх үзлэг, шинжилгээ, оношилгоо.”

**2/9 дүгээр зүйлийн 9.2 дахь хэсэг:**

 “9.2.Энэ хуулийн 9.1.13-т заасан хорт хавдрыг эрт илрүүлэх үзлэг, шинжилгээ, оношилгоонд товлосон хугацаанд хамрагдаагүй даатгуулагчийн хорт хавдрыг эрт илрүүлэх дараагийн үзлэг, шинжилгээний болон нарийн оношилгооны зардлыг эрүүл мэндийн даатгалын сангаас санхүүжүүлэхгүй.”

 **2 дугаар зүйл.**Эрүүл мэндийн даатгалын тухай хуулийн 9 дүгээр зүйлийн 9.6 дахь хэсгийн “хамаарахгүй” гэсний өмнө “, энэ хуулийн 9.1.13-т заасан тусламж, үйлчилгээний зардлын төлбөр энэ хуулийн 4.3. 4.4-т заасан даатгуулагчид” гэж нэмсүгэй.

**3 дугаар зүйл.**Эрүүл мэндийн даатгалын тухай хуулийн 9 дүгээр зүйлийн 9.2- 9.6 дахь хэсгийн дугаарыг “9.3-9.7” гэж, 16 дугаар зүйлийн 16.1.17 дахь заалт, 20 дугаар зүйлийн 20.1.4 дэх заалтын “9.4-т” гэснийг “9.5-д” гэж тус тус өөрчилсүгэй.

**4 дүгээр зүйл.**Энэ хуулийг 2019 оны 01 дүгээр сарын 01-ний өдрөөс эхлэн дагаж мөрдөнө.

Гарын үсэг